UBE วิ่ง 3% โบรกชี้ผลงานปี 65-66 โตต่อ รับยอดขายเอทานอล-แป้งมันสำปะหลังพุ่ง ชูเป้า 3 บ.
UBE วิ่ง 3% โบรกชี้ผลงานปี 65-66 โตต่อเนื่อง รับยอดขายเอทานอล-แป้งมันสำปะหลังเพิ่มขึ้น และ M&As สองดีลคาดได้ข้อสรุปไตรมาส 2-3/2565 จะทำให้กำไรเพิ่มขึ้น 100 ลบ. แนะนำ “ซื้อ” ราคาเป้าหมาย 3 บ.
UBE วิ่ง 3% โบรกชี้ผลงานปี 65-66 โตต่อเนื่อง รับยอดขายเอทานอล-แป้งมันสำปะหลังเพิ่มขึ้น และ M&As สองดีลคาดได้ข้อสรุปไตรมาส 2-3/2565 จะทำให้กำไรเพิ่มขึ้น 100 ลบ. แนะนำ “ซื้อ” ราคาเป้าหมาย 3 บ.
7 มี.ค. 2565

ผู้สื่อข่าวรายงานว่าวันนี้ (7 มี.ค. 2565) ราคาหุ้นบริษัท อุบล ไบโอ เอทานอล จำกัด (มหาชน) หรือ UBE ณ เวลา 10:30 น. อยู่ที่ระดับ 2.28 บาท เพิ่มขึ้น 0.06 บาท หรือ 2.70% โดยทำจุดสูงสุดที่ 2.30 บาท และทำจุดต่ำสุดที่ 2.24 บาท ด้วยมูลค่าการซื้อขาย 169.46 ล้านบาท

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์ (4 มี.ค.2565) ว่า บริษัทฯ ตั้งเป้าการเติบโตของยอดขายเอทานอลปี 2565 ไว้ 4%, แป้ง Starch 25%, และตั้งเป้าเปิดดำเนินงานโรงงานผลิตแป้ง Flour ที่ 10,000 ตันในปีนี้ บริษัทฯ คาดยอดขายเอทานอลเพิ่มขึ้นเป็น 144 ล้านลิตร จากมียอดขายใน 2 เดือนแรกของปี 2565 สูงถึง 2 ล้านลิตร ทำให้ปีนี้อาจมียอดขายเกินเป้าทั้งปี
อีกทั้ง Cash margin ของเอทานอล ภาคอุตสาหกรรมที่ 25% สูงกว่าเอทานอลที่ 16% โดยราคาเอทานอลเพิ่มขึ้นเป็น 25.50 บาท/ลิตรใน 2 เดือนแรกของปี 2565 และคาดว่าจะเป็น 26 บาท/ลิตรในไตรมาส 2/2565 ส่วนต้นทุนมันสำปะหลัง ทรงตัวจากไตรมาสก่อน อยู่ที่ 7.70 บาท/กก. โดยบริษัทฯ ตั้งเป้าอัตราการเติบโตของยอดขายแป้ง Starch ที่ 25% ในปี 2565 เป็น 53,000 ตัน ส่วนใหญ่ส่งออกไปสหรัฐ และจีน ราคาขายแป้ง Starch สูงจากอุปสงค์ที่แข็งแกร่งในจีน คิดเป็นสัดส่วนถึง 90% ของปริมาณการส่งออกแป้ง Starch ส่วนที่เหลืออีก 10% เป็นการบริโภคในประเทศ
นอกจากนี้บริษัทฯ ตั้งงบ 1 พันล้านบาท สำหรับดีล M&amp;As ในธุรกิจข้าวอินทรีย์, สารให้ความหวาน, และผลิตภัณฑ์ เบเกอรี่ &amp; ขนมหวาน คาดจะได้ข้อสรุปดีลข้าวอินทรีย์ และสารให้ความหวาน ในไตรมาส 2-ไตรมาส 3/2565 จะช่วยเพิ่มกำไรสุทธิเต็มปีที่ 100 ล้านบาท สำหรับการเติบโตในปี 2565 จะมาจากภายใน ส่วนในปี 2566 การเติบโตจะมาจากดีล M&amp;As ทั้งนี้ผลิตภัณฑ์จากแป้ง Flour เป็นประเภท Gluten-free ซึ่งมีผู้บริโภคบางรายที่เป็นโรค Celiac ต้องอาศัยผลิตภัณฑ์ทดแทนอย่างเช่น wheat ในไตรมาส 1/2565 ทำสถิติสูงสุดใหม่ที่ 24 บาท/กก. ขณะที่ราคาแป้ง Flour อยู่ที่ 15 บาท/กก. จึงทำให้แป้ง Flour สามารถแข่งขันได้ โดยบริษัทฯ ส่งออก 70% ของปริมาณยอดขายแป้ง flour
ทั้งนี้แนะนำ “ซื้อ” ราคาเป้าหมาย 3 บาท/หุ้น คาดกำไรปี 2565-2566 ยังมี Upside อีก นอกจากนี้ทางฝ่ายวิจัยยังไม่ได้รวมกำไรจากกิจการที่ซื้อเข้ามาจากการทำดีล M&amp;As เข้าไว้ในประมาณการของเรา ทั้งนี้ 70% ของเอทานอลผลิตจากกากน้ำตาลซึ่งมีราคาในระดับสูง (5.50 บาท/กก.) จุดคุ้มทุนในการผลิตเอทานอลอยู่ที่ 25-26 บาท/ลิตร จะช่วยหนุน ให้ราคาเอทานอลยืนได้ที่ 26 บาท/ลิตรไปตลอดปี 2565